Közéleti Gazdasági Krónika Videómagazin – Indiai Filmfesztivál
sze 21, 2018GáborBelföld, Program ajánló0Like
A Filmhét beharangozó sajtótájékoztatóját az Indiai Nagykövetségen, az Amrita Sher-Gil Kulturál is Központ Auditóriumában tartották, szeptember 14-én. Az eseményen részt vett Őexc. Rahul Chhabra indiai nagykövet, az indiai kurátor Captain Rahul Bali, Dr. Répás Ágnes a Budapest Film Zrt. kommunikációs igazgatója és Mr. T. P.S. Rawat.
Az idei Filmfesztiválon az indiai filmművészet úttörő alkotásait láthatjuk október 4-10 között Captain Rahul Bali kurátor válogatásában. A programot a budapesti Indiai Nagykövetség védnöksége alatt az Indian Film Festivals Worldwide (IFFW) szervezi, a Puskin mozi közreműködésével. A Filmhéten kortárs indiai filmsikereket láthatunk, eredeti nyelven, magyar felirattal.
Az Indiai Filmhét a kétoldalú kapcsolatok jegyében – a színes és változatos indiai filmeken keresztül – erősíteni szándékozik a művészeti és kulturális kötődést India és Magyarország között – mondta Őexc. Rahul Chhabra indiai nagykövet. Majd hozzátette, Captain Rahul Bali nehéz feladatot vállalt magára, mert nehéz hűen ábrázolni az ikonikus indiai mozi sokoldalúságát és nagyszerűségét egy maroknyi film segítségével.
Az indiai kurátor pedig arról beszélt, hogy olyan filmválogatást szeretett volna összeállítani, ami hűen tükrözi az indiai filmek jellegzetes atmoszféráját, amely a lehető legjobban mutatja be az emberi érzelmek és erények széles skáláját, úgymint szerelem, kötődés, hűség. A filmfesztivál arra adott lehetőséget, hogy ezeket az érzéseket igazi mozivásznon is megtapasztalhassuk indiai dalok, táncok és zenék segítségével. Az ember, amikor indiai filmet néz, a legelemibb és legszívbemarkolóbb érzéseket éli át; talán ez is megmagyarázza, miért is olyan népszerű világszerte az indiai film.
A fesztivál magyar közönsége a válogatás segítségével betekintést nyerhet indiai filmgyártó mesterek kreatív és zseniális alkotásaiba – mondta Dr. Répás Ágnes a Budapest Film Zrt. kommunikációs igazgatója. A Puskin moziban hét indiai filmet mutatnak be: Harry és Szédzsal, 102 éves fiatal, Az úr, a feleség és a gengszter 3, Báhubali – A kezdet, Raju rosszkor, rossz helyen, Rusztam, Báhubali – A befejezés.
Megtudtuk, hogy a fesztiválon részt vesznek az indiai film díjnyertes alkotói is: Imtiaz Ali, Rahul Mittra és Umesh Shukla filmrendezők.
CSÜTÖRTÖK – 2018. október 4. 19.00 Harry és Szédzsal (Jab Harry Met Sejal) – Színes indiai romantikus vígjáték /Indian romance, comedy, 2017, 143 min – nyelv/language: hindí, felirat/subtitles: magyar/Hungarian – rendező/directed by: Imtiaz Ali – forgatókönyvíró/screenplay: Imtiaz Ali – zeneszerző/music: Hitesh Sonik – operatőr/cinematography: K.U. Mohanan – vágó/edited by: Aarti Bajaj – Szereplők/Cast: Shah Rukh Khan, Anushka Sharma
Harry egy kissé mogorva, középkorú amorózó idegenvezető, aki indiai csoportokat visz európai körútra. Egyik útja végén a nyakába akaszkodik egy idegesítő, nyughatatlan lány, Szédzsal, aki az úton valahol elvesztette a jegygyűrűjét, és addig nem hagyja békén Harryt, amíg az nem segít neki megkeresni a gyűrűt. Így a furcsa páros kénytelen ismét végigjárni a több országot bejáró túra helyszíneit, időnként fura kalandokba keveredve. A filmben az egyik legnagyobb indiai sztár, Shah Rukh Khan és rendkívül népszerű Anushka Sharma alakítja a párost, és a film érdekessége, hogy a számtalan látványos európai város mellett a film egyes jeleneteit Budapesten forgatták.
PÉNTEK – 2018. október 5. 19.00 – 102 éves fiatal (102 Not Out) – Színes indiai vígjáték / Indian comedy, 2018, 102 min – nyelv/language: hindí, – felirat/subtitles: magyar/Hungarian – rendező/directed by: Umesh Shukla – forgatókönyvíró/screenplay: Saumya Joshi – zeneszerző/music: George Joseph – operatőr/cinematography: Laxman Utekar – vágó/edited by: Bodhaditya Banerjee – Szereplők/Cast: Amitabh Bachchan, Rishi Kapoor, Jimit Trivedi
Dattatrája Vakharijá igazán kiélvezi az életet, és ő akar lenni a legidősebb élő ember, ehhez azonban meg kell döntenie egy 118 éves férfi rekordját. Hogy minél tovább élhessen, teljesen stresszmentes életet akar élni, ezzel csak egy a gond, 75 éves fia, Bábulál, aki boldogtalanul tengeti napjait. Dattatrájának meg kell találnia a módját, miként változtassa meg fia negatív és zsörtölődő hozzáállását és hogyan hárítsa el saját céljának egyetlen akadályát. Nem is sejtik, hogy kezdetét veszi egy hullámvasúthoz hasonló kaland tele humorral, érzelmekkel, mely felforgatja és örökre megváltoztatja kapcsolatukat. A 102 Not Out című vígjátékban együtt láthatjuk India két veterán filmsztárját: Amitabh Bachchant és Rishi Kapoort, akik apa-fiú párost alakítanak a filmben.
SZOMBAT – 2018. október 6. 19.00 – Az úr, a feleség és a gengszter 3 (Saheb Biwi Aur Gangster 3) – Színes indiai akciófilm / Indian action, drama 2018, 140 min – nyelv/language: hindí, felirat/subtitles: magyar/Hungarian – rendező/directed by: Tigmanshu Dhulia – forgatókönyvíró/written by: Sanjay Chauhan, Tigmanshu Dhulia – zeneszerző/music: Aanjan Bhattacharya, Rana Mazumder, Siddharth Pandit, Dharma Vish – operatőr/cinematography: Amalendu Chaudhary – vágó/edited by: Praveen Angre – Szereplők/Cast: Sanjay Dutt, Jimmy Sheirgill, Mahie Gill
VASÁRNAP – 2018. október 7. 19.00 – Báhubali – a kezdet (Bahubali: The Beginning) – Színes indiai akciófilm /Indian Action, Drama, Fantasy, 2015, 159 min – nyelv/language: hindí, felirat/subtitles: magyar/Hungarian – rendező/directed by: S.S. Rajamouli – forgatókönyvíró/screenplay: K. V. Vijayendra Prasad, S. S. Rajamouli – zeneszerző/music: M. M. Keeravani – operatőr/cinematography: K. K. Senthil Kumar – vágó/edited by: Kotagiri, Venkateswara Rao – Szereplők/Cast: Prabhas, Rana Daggubati, Anushka Shetty, Tamannaah Bhatia
Egy gyermektelen házaspár egy napon megtalálja a csecsemő Sivát egy vízesésnél, és úgy döntenek, sajátjukként nevelik fel a kisdedet. A gyermekből az évek múltán erős férfi válik, akinek minden álma, hogy felmásszon a hegycsúcsra, ami még soha senkinek sem sikerült. Ám Siva elszánt, újra és újra próbálkozik, de sikertelenül. Akkor kap erőre, amikor megtalálja Avantiká, a rebellis harcos lány maszkját. A hegy tetején Siva később magába bolondítja a lányt, akit törzse arra választott ki, hogy megmentse a 25 éve rabságban tartott és láncra vert korábbi királynőt. Siva nem engedi, hogy szerelme ilyen veszélyes küldetésre menjen, ezért ő indul útnak, s szép lassan fény derül a fiú származására is … (PinkPetra, mafab.hu) A film – első telugu filmként – megnyerte a Nemzeti Filmgála Legjobb játékfilm és Legjobb speciális effektek díját; a telugu verzió tíz jelölésből pedig ötöt elnyert a 63. Dél-indiai Filmfare Díjátadón.
HÉTFŐ – 2018. október 8. 19.00 – Rádzsú rosszkor, rossz helyen (Wrong Side Raju) – Színes indiai dráma, thriller/Indian drama, thriller, 2016, 140 min – nyelv/language: gudzsarátí, felirat/subtitles: magyar/Hungarian – rendező/directed by: Mikhil Musale – forgatókönyvíró/screenplay: Karan Vyas, Mikhil Musale, Niren Bhatt – zeneszerző/music: Sachin–Jigar – operatőr/cinematography: Tribhuvan Babu – vágó/edited by: Cheragh Todiwala – Szereplők/Cast: Pratik Gandhi, Kimberley Louisa McBeath, Asif Basra, Kavi Shas tri
KEDD – 2018. október 9. 19.00 – Rusztam (Rustom) – Színes indiai krimi /Indian crime, thriller, 2016, 148 min – nyelv/language: hindí, felirat/subtitles: magyar/Hungarian – rendező/directed by: Dharmendra Suresh Desai – forgatókönyvíró/screenplay: Vipul K. Rawal – zeneszerző/music: Surender Sodhi – operatőr/cinematography: Santhosh Thundiyil – vágó/edited by: Shree Narayan Singh – Szereplők/Cast: Akshay Kumar, Ileana D’Cruz, Manoj Bajpayee, Esha Gupta
A megtörtént események alapján készült film főszereplője Rusztam Pávarí, egy fess tengerésztiszt, akinek látszólag tökéletes az élete, mikor rájön, hogy felesége az ő legjobb barátjával csalja meg, az események hirtelen fordulatot vesznek…
SZERDA – 2018. október 10. 19.00 – Báhubali – a befejezés (Bahubali – The Conclusion) – Színes indiai akciófilm /Indian Action, Drama, Fantasy , 2017, 167 min – nyelv/language: hindí, felirat/subtitles: magyar/Hungarian – rendező/directed by: S.S. Rajamouli – forgatókönyvíró/screenplay: K. V. Vijayendra Prasad, S. S. Rajamouli – zeneszerző/music: M. M. Keeravani – operatőr/cinematography: K. K. Senthil Kumar – vágó/edited by: Kotagiri, Venkateswara Rao – Szereplők/Cast: Prabhas, Rana Daggubati, Anushka Shetty, Sathyaraj, Ramya Krishnan, Tamannaah Bhatia
A Báhubali – a kezdet film várva várt második része bemutatásakor minden idők legsikeresebb történelmi-fantasztikus filmje volt Indiában. A középkori Indiában játszódó történelmi eposz második része ott folytatódik, ahol a történet megszakadt: Sivudu már ráébredt, ki is valójában, és hogy milyen felelősséggel ruházták fel. Sivudu célja, hogy végre fényt derítsen a mindenkit égető kérdésre: miért ölte meg Kattappa Báhubalit? A film rekordbevételei és számos nemzetközi elismerés mellett 8 díjat kapott a Dél-Indiai Filmfare gálán, melyet a legrangosabb indiai filmes elismerésként tartanak számon.
102 éves fiatal Amrita Sher-Gil Kulturális Központ Báhubali Budapest Film Zrt Captain Rahul Bali Dr. Répás Ágnes Harry és Szédzsal IFFW Imtiaz Ali Indiai Filmhét indiai nagykövet Indiai Nagykövetség Indian Film Festivals Worldwide Indian Film Week Közéleti Gazdasági Krónika Krónika Videómagazin Magyarország Mr. T. P.S. Rawat Őexc. Rahul Chhabra Puskin Mozi Rahul Mittra Raju rosszkor Rusztam Szabados Julianna Umesh Shukla
ElőzőEurópai Polgár díj 2018 KövetkezőNeumann János regényes élete